সাবিত্রী ব্রত
সাবিত্রী ব্রত বা সাবিত্রী অমাবস্যা হল একটি উপবাসের দিন, যা বিবাহিত হিন্দু মহিলারা জ্যৈষ্ঠ মাসের অমাবস্যা তিথিতে পালন করে থাকে। এটি নেপাল, বাংলাদেশ ও ভারতের ওড়িশা, বিহার, উত্তর প্রদেশ ও ত্রিপুরা রাজ্যে ব্যাপক পালিত হয়। বিবাহিত হিন্দু মহিলারা যাদের স্বামী বেঁচে আছেন তারা অত্যন্ত শ্রদ্ধার সাথে ব্রত হিসাবে পালন করেন এবং তাদের স্বামীর দীর্ঘায়ু কামনা করেন। শব্দটি বট-সাবিত্রী পূজার উৎপত্তি ও তাৎপর্যকে প্রতিফলিত করে। উপবাসটি সাবিত্রীকে উৎসর্গ করা হয়েছে, যিনি তার স্বামী সত্যবানকে মৃত্যুদেবতা যমের হাতে থেকে রক্ষা করেছিলেন। মহারাষ্ট্র, গোয়া, গুজরাট, কর্ণাটক সহ অন্যান্য অঞ্চলে জ্যৈষ্ঠের পূর্ণিমা বট পূর্ণিমায় একই উৎসব পালন করা হয়।